- अब विकास खंड स्तर पर खुलेंगे खाद्यान्न बैंक, Mahoba News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Mahoba अब विकास खंड स्तर पर खुलेंगे खाद्यान्न बैंक
{"_id":"74754","slug":"Mahoba-74754-44","type":"story","status":"publish","title_hn":"\u0905\u092c \u0935\u093f\u0915\u093e\u0938 \u0916\u0902\u0921 \u0938\u094d\u0924\u0930 \u092a\u0930 \u0916\u0941\u0932\u0947\u0902\u0917\u0947 \u0916\u093e\u0926\u094d\u092f\u093e\u0928\u094d\u0928 \u092c\u0948\u0902\u0915","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
महोबा। जिलाधिकारी डा. काजल ने कहा कि हर विकासखंड में एक खाद्यान्न बैंक खोला जाएगा। दैवीय आपदा के समय जहां से तत्काल राहत दिलाई जा सके। उन्हाेंने जिले की सभी तहसीलाें, जिला पंचायत कार्यालय, नगर पालिका, क्षेत्र पंचायत और खंड विकास कार्यालयाें में रोज पानी के टैंकर भेजने के निर्देश दिए। जिलाधिकारी सोमवार को कलेक्ट्रेट सभागार में समीक्षा बैठक में बोल रही थीं। उन्हाेंने कहा कि बुंदेलखंड विकास निधि से तालाबाें और पोखराें को भरा जाएगा। उन्हाेंने कहा कि भीषण गर्मी में पशुआें के लिए पानी की व्यवस्था हर हाल में होनी चाहिए। इस पर किसी भी तरह की हीलाहवाली बर्दाश्त नहीं की जाएगी। हैंडपंपाें की स्थापना और मरम्मत का कार्य युद्धस्तर पर शुरू करा दिया गया है जिससे भीषण गर्मी में लोगाें को पेयजल समस्या न हो। डीआईओ ने शहर के मुख्य चौराहा ऊदल चौक पर बने प्राचीन कुएं की सफाई कराकर उसमें पंप लगाकर पानी की व्यवस्था किए जाने का सुझाव दिया। साथ ही बताया कि इस कुएं का पानी बहुत ही मीठा और अच्छा है लेकिन कुछ लोग कुएं को खत्म करके कब्जा करने की फिराक में हैं। इस पर जिलाधिकारी ने नगर पालिका के राजीव कुमार श्रीवास्तव को एक सप्ताह के अंदर कुएं की सफाई कराकर पानी की व्यवस्था करने के निर्देश दिए। जिलाधिकारी ने राजस्व अधिकारियाें के अलावा लेखपाल, ग्राम पंचायत अधिकारी, सुपरवाइजर, एएनएम को क्षेत्र में रहने के निर्देश दिए। इससे दैवीय आपदा या पानी की समस्या आती है तो इसकी अधिकारियाें को तत्काल सूचना दें। जिलाधिकारी ने कहा कि शिथिलता किसी भी कीमत पर बर्दाश्त नहीं की जाएगी। अधिकारी और कर्मचारी अपने कार्यों को जिम्मेदारी से अंजाम दें। बैठक में मुख्य विकास अधिकारी वाईके उपाध्याय, अपर जिलाधिकारी एके द्विवेदी, जवाइंट मजिस्ट्रेट नीतेश कुमार, उप जिलाधिकारी कुलपहाड़ नागेंद्र सिंह, उप जिलाधिकारी चरखारी पीके जैन, बिजली विभाग के अधिशासी अभियंता रमेश चंद्रा, सिंचाई विभाग के अधिशासी अभियंता सहित तमाम जिलास्तरीय अधिकारी मौजूद रहे।
development section level food bank स्पॉटलाइट